David Nielsen fik 20 dages betinget fængsel for vold i byretten for 14 dage siden. Den dom har han nu valgt at anke til landsretten. Det fortæller David Nielsens forsvarer. - Vi har anket dommen med påstand om at få den afvist. Hvis ikke det kan lade sig gøre, så vil vi anke den med henblik på at ende ud i dagsbøder eller strafbortfald, siger advokat Axel Pallesen. Han tror på, at han kan få omstødt den betingede fængselsdom til en bødestraf. Alle beviserne er fremlagt og alle vidner er afhørt i byretten. Så landsretten skal kun tage stilling til, hvilken straf, David Nielsen skal have for volden. David Nielsen har nemlig allerede erkendt de faktiske forhold i sin bog "Sorte Svin". - Fakta i sagen er jo afgjort. Når den er anket på den her måde, så skal David slet ikke møde i retten. Han er jo lige startet i Brann Bergen, og skulle han møde i retten, er det ikke sikkert, at klubben ville synes, det var så interessant.
Den tidligere AaB-spiller David Nielsen har valg at anke den voldsdom, han fik for 14 dage siden.